open-index/open-wikipedia-markdown huggingface dataset:
ภาษาอีบานัก

**ภาษาอีบานัก** มีผู้พูด 500,000  คน ในฟิลิปปินส์ตะวันออกเฉียงเหนือ ได้แก่ จังหวัดอีซาเบลา จากายัน โซลานา จาบากัน และอีลากัน รวมทั้งผู้อพยพไปอยู่ตะวันออกกลางและสหรัฐ ผู้พูดภาษานี้ ส่วนใหญ่จะพูดภาษาอีโลกาโน ที่เป็นภาษากลางของลูซอนภาคเหนือได้ด้วย คำว่า “อีบานัก” มาจาก “บันนัก” แปลว่าแม่น้ำ ใกล้เคียงกับภาษากัดดัง ภาษาอีตาวิส ภาษาอักตา ภาษาโยกัด และภาษามาลาเวก

## อ้างอิง

*

## อ่านเพิ่ม
* 
*Moses Esteban. Editing Ibanag–Tagalog–English Ibanag–Tagalog–English Survey. Ibanag people's fo Benguet and the City Hall of Benguet(Ifugao)
*
*Salgado, Pedro V. (2002). Cagayan valley and eastern Cordillera, 1581-1898, Volume 1. Quezon City: Rex Commercial.

อีบานัก
อักษรจูร์เชน

**อักษรจูร์เชน** ประดิษฐ์โดย วันยัน ซิยิน เมื่อ พ.ศ. 1663 ใช้เป็นทางการเมื่อ พ.ศ. 1665 ต้นแบบมาจากอักษรคีตันและอักษรจีน พบอักษรนี้ ในเอกสารและจารึก ของจักรวรรดิจูร์เชน เอกสารสมัยราชวงศ์หมิง และจารึกสมัยราชวงศ์หมิง อายุราวพ.ศ. 1956 

ชาวจูร์เชนอาศัยอยู่ทางตะวันออกเฉียงเหนือของแมนจูเรียมาก่อนพ.ศ. 1600 ในพ.ศ. 1658 ได้ปกครองดินแดนกว้างขวาง ทางภาคเหนือของจีน รวมทั้งเขตของชาวคีตัน และตั้งราชวงศ์จินขึ้น ราชวงศ์จินเสียให้มองโกลเมื่อพ.ศ. 1777 ชาวจูร์เชนเป็นที่รู้จักอีกครั้ง ในนามชาวแมนจู เมื่อเข้าปกครองประเทศจีน ทั้งประเทศ และตั้งราชวงศ์ชิงขึ้น

## ลักษณะ
อักษรจูร์เชนมี 720 ตัว เป็นผสมของรูปอักษร ที่แสดงคำและการออกเสียง คำประสมใช้อักษร 2 ตัวขึ้นไปประสมกัน 
## ใช้เขียน
* ภาษาจูร์เชน/แมนจู มีชาวแมนจู 9 ล้านคนทางตะวันออกเฉียงเหนือของจีน แต่มีผู้พูดภาษาแมนจูเพียง 70 – 1,000 คน ส่วนใหญ่ใช้ภาษาจีนกลาง ในซินเกียงทางตะวันตกของจีน มีชาวซิโบราว 27,000 คน พูดภาษาใกล้เคียงกับภาษาแมนจู ชาวซิโบอพยพเข้าสู่ซินเกียงเมื่อราว พ.ศ. 2307

## อ้างอิง

* รูปและการออกเสียงของอักษรจูร์เชน-Omniglot.com 

จูร์เชน
อักษรโลมา

:*สำหรับความหมายอื่นของ โลมา ดูที่ [[โลมา (แก้ความกำกวม)]]*

**อักษรโลมา** ประดิษฐ์ขึ้นเมื่อ พ.ศ. 2473 โดย วิโด โซโบ แห่งโบเนเกตา ไลบีเรีย ใช้ในหมู่ชาวโลมาในช่วงพ.ศ. 2474 – 2492 ต่อมาถูกแทนที่ด้วยอักษรละติน 

## ลักษณะ
มีสัญลักษณ์ 125 ตัว บางตัวมีหลายรูปแบบ

## ใช้เขียน
* ภาษาโลมา ซึ่งเป็นภาษาตระกูลไนเจอร์-คองโก มีผู้พูด 141,800 คน ในลาฟฟา เคาน์ตี้ ในภาคตะวันตกเฉียงเหนือของไลบีเรีย

## อ้างอิง
*  รูปและการออกเสียงของอักษรโลมา-omniglot.com

ลโมา
อาลี บลังกา

**อาลี บลังกา** นักมวยสากลชาวฟิลิปปินส์ เกิดเมื่อ 17 พฤศจิกายน พ.ศ. 2505 สถิติการชก 40 ครั้ง ชนะ 31 (น็อค 12) เสมอ 3 แพ้ 6
## ประวัติ
บลังกาขึ้นชกมวยสากลครั้งแรกเมื่อ 19 กรกฎาคม พ.ศ. 2526 ชนะน็อค บอย ชัว ยก 3 ที่ฟิลิปปินส์ จากนั้นขึ้นชกชนะรวดมาตลอด มีแพ้เพียงครั้งเดียว จนได้ครองแชมป์ฟิลิปปินส์รุ่นแบนตัมเวทเมื่อ 15 มีนาคม พ.ศ. 2528 ชนะน็อค เออร์นี กาตาลูนา ยก 10 แต่พอป้องกันแชมป์ครั้งแรกก็แพ้คะแนน กาตาลูนา เสียแชมป์ไปเมื่อ 20 มิถุนายน ปีเดียวกัน จากนั้น บลังกายังคงขึ้นชกชนะเป็นส่วนใหญ่ในฟิลิปปินส์ โดยเคยชกกับหลุยส์ ซีโต้ เอสปิโนซา แต่เป็นฝ่ายแพ้คะแนน เมื่อ พ.ศ. 2529 เคยชกชนะคะแนน รูเบน เดอ ลาครูซ ดาดอย แอนดูจาร์ และเสมอกับโรแลนโด โบฮอล ในพ.ศ. 2531 ต่อมา บลังกาขึ้นชิงแชมป์ฟิลิปปินส์รุ่นซูเปอร์ฟลายเวทเมื่อ 28 มกราคม พ.ศ. 2532 ปรากฏว่าทำได้เพียงเสมอกับ วีร์กีโญ โอเปโน ไม่ได้แชมป์ ในปีเดียวกันนั้น บลังกาได้ไปชกนอกรอบที่ญี่ปุ่น ชนะคะแนน จูน โยเนซากะ ถึงถิ่นที่ฮอกไกโด จากนั้น บลังกาได้ชิงแชมป์โลกรุ่นจูเนียร์แบนตัมเวท WBA กับเขาทราย แกแล็คซี่เมื่อ 29 มีนาคม พ.ศ. 2533 ซึ่งในยกแรก บลังกาชกเขาทรายลงไปนับแปดได้ก่อน ก่อนที่จะถูกเขาทรายไล่ชกจนเป็นฝ่ายแพ้น็อคในยกที่ 5 หลังจากนั้น บลังกาได้แขวนนวมไป
## เกียรติประวัติ
* แชมป์ฟิลิปปินส์รุ่นแบนตัมเวท (2528)
* แชมป์ฟิลิปปินส์รุ่นซูเปอร์ฟลายเวท (2532)
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์แบนตัมเวท WBA, 31 มีนาคม 2533 แพ้น็อค เขาทราย แกแล็คซี่ ยก 5 ที่เวทีมวยราชดำเนิน

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:แชมป์มวยสากลประเทศฟิลิปปินส์
หมวดหมู่:บุคคลจากจังหวัดลากูนา
ปาร์ค แจชุก

**ปาร์ค แจ ชุก** นักมวยสากลชาวเกาหลีใต้ เกิดเมื่อ 18 สิงหาคม พ.ศ. 2506 สถิติการชก 16 ครั้ง ชนะ 14 (น็อก 5) แพ้ 2

## เกียรติประวัติ
* แชมป์เกาหลีใต้รุ่นซูเปอร์ฟลายเวท (2532)
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์แบนตัมเวท WBA, 7 เมษายน 2534 แพ้ทีเคโอ​ เขาทราย แกแล็คซี่ ยก 5 ที่เวทีมวยชั่วคราว จังหวัดสมุทรสงคราม

## อ้างอิง

* สถิติการชก boxrec.com 

หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
หมวดหมู่:บุคคลจากจังหวัดคย็องกี
ภาษาแอราเมอิกใหม่อัสซีเรีย

**ภาษาแอราเมอิกใหม่อัสซีเรีย** เป็นรูปแบบใหม่ของภาษาแอราเมอิกตะวันออกหรือภาษาซีรีแอก แต่ไม่เกี่ยวข้องกับภาษาอัคคาเดียที่ใช้พูดในจักรวรรดิอัสซีเรีย หรือภาษาแอราเมอิกที่เป็นภาษากลางในจักรวรรดิอัสซีเรีย ในช่วง 257 ปีก่อนพุทธศักราช เริ่มแรกภาษานี้ ใช้พูดนบริเวณทะเลสาบอูร์เมีย ทางตะวันออกเฉียงเหนือของอิหร่านและซิอิต ตะวันออกเฉียงใต้ของตุรกี ปัจจุบันมีผู้พูดกระจายไปทั่วโลก ผู้พูดส่วนใหญ่นับถือศาสนาคริสต์นิกายอัสซีเรียแห่งตะวันออก มีผู้พูดราว 200,000 คน ในอิรัก ซีเรีย อิหร่าน อาร์มีเนีย จอร์เจีย และตุรกี เขียนด้วย อักษรซีรีแอก อักษรละติน และอักษรฮีบรู
## จุดกำเนิด ประวติและการใช้ในปัจจุบัน

เป็นภาษาที่สืบเนื่องมาจากภาษาแอราเมอิกที่ใช้พูดโดยชาวยิวและชาวคริสต์  ซึ่งสำเนียงของสองกลุ่มนี้มีความแตกต่างกัน ได้รับอิทธิพลจากภาษาซีรีแอก ซึ่งเป็นสำเนียงของภาษาแอราเมอิกยุคกลางทางตะวันออก ซึ่งกลายเป็นภาษาทางศาสนาของชาวคริสต์ในเขตอารยธรรมอิสลาม ชุมชนชาวคริสต์ที่พูดภาษาแอราเมอิกมักใช้สองภาษา คือภาษาซีรีแอกในทางศาสนาและภาษาแอราเมอิกในชีวิตประจำวัน สำเนียงของชาวคริสต์มักเรียก  Sûret, Syriac, or Sûryāya Swādāya, ซึ่งหมายถึง Syriac. ชื่อ Assyrian (Ātûrāya หรือ  Āsûrāya) มาจากนักภาษาศาสตร์ชาวรัสเซียที่ศึกษาภาษานี้ในผู้พูดที่อพยพเข้าไปในจอร์เจีย พวกเขาเรียกภาษานี้ว่า Айсорский, Aysorskiy, จากชื่อในภาษาอาร์มีเนีย Ասորի, Asori. ในช่วงพ.ศ. 2473 ชื่อของภาษานี้ในภาษารัสเซียคือ Ассирийский, Assiriyskiy, หรือAssyrian ในภาษาอังกฤษ

ภาษาแอราเมอิกใหม่อัสซีเรียมีหลายสำเนียง ภาษาแอราเมอิกใหม่คัลเดียอาจจัดเป็นภาษาเดียวกับภาษานี้ได้ ความแตกต่างที่สำคัญอยู่ระหว่างสำเนียง Alqosh ทางภาคเหนือของอิรัก และสำเนียงบริเวณอูร์เมียซึ่งกลายเป็นสำเนียงมาตรฐานของภาษาแอราเมอิกใหม่อัสซีเรีย การเปรียบเทียบระหว่างสองสำเนียงนี้ยังทำได้จำกัด  

สำเนียงอูร์เมียเป็นที่รู้จักเมื่อ พ.ศ. 2379 เมื่อสำเนียงนี้ถูกนำไปใช้ในการตีพิมพ์ภาษาแอราเมอิกใหม่อัสซีเรีย โดยมิชชันนารีคณะเพรสไบทีเรียน ใน พ.ศ. 2395 มีการแปลไบเบิลเป็นสำเนียงนี้และออกตีพิมพ์เผยแพร่ ระหว่างสงครามโลกครั้งที่ 1 ชาวอัสซีเรียที่อยู่ในตุรกีถูกบังคับให้ต้องย้ายถิ่นฐาน ส่วนใหญ่อพยพไปอยู่ในอิรัก ทำให้เกิดสำเนียงใหม่ เรียก Iraqi Koine สำเนียงนี้เป็นการผสมระหว่างหลายสำเนียงโดยมีสำเนียงอูร์เมียเป็นพื้นฐาน  

## อ้างอิง
* Heinrichs, Wolfhart (ed.) (1990). Studies in Neo-Aramaic. Scholars Press: Atlanta, Georgia. ISBN 1-55540-430-8. 
* Maclean, Arthur John (1895). Grammar of the dialects of vernacular Syriac: as spoken by the Eastern Syrians of Kurdistan, north-west Persia, and the Plain of Mosul: with notices of the vernacular of the Jews of Azerbaijan and of Zakhu near Mosul. Cambridge University Press, London. 

แอราเมอิกใหม่อัสซีเรีย
แอราเมอิกใหม่อัสซีเรีย
แอราเมอิกใหม่อัสซีเรีย
แอราเมอิกใหม่อัสซีเรีย
แอราเมอิกใหม่อัสซีเรีย
แอราเมอิกใหม่อัสซีเรีย
แอราเมอิกใหม่อัสซีเรีย
แอราเมอิกใหม่อัสซีเรีย
แอราเมอิกใหม่อัสซีเรีย
แอราเมอิกใหม่อัสซีเรีย
โลมา (แก้ความกำกวม)

**โลมา** อาจหมายถึง
* โลมา หรือ ปลาโลมา สัตว์เลี้ยงลูกด้วยนมมีลักษณะคล้ายปลา
* อักษรโลมา ใช้ในหมู่ชาวโลมาในช่วง พ.ศ. 2474–2492
* กลุ่มดาวโลมา กลุ่มดาวขนาดเล็กในซีกฟ้าเหนือ ใกล้กับเส้นศูนย์สูตรฟ้า 
* โลมา แบบอักษร
* พระโลมา คำราชาศัพท์ แปลว่า ขน
* โลมาน้อย หรือ โลมาน้ำจืด ปลาน้ำจืดในวงศ์ปลางวงช้าง (Mormyridae) มีถิ่นกำเนิดในทวีปแอฟริกา มีชื่อวิทยาศาสตร์ว่า *Mormyrus kannume* นิยมเลี้ยงเป็นปลาสวยงาม
วรัชญา วงค์เทียนชัย

**วรัชญา วงค์เทียนชัย** ชื่อเล่น **เพี้ยซ** นักเทนนิสหญิงของไทย  มีอันดับโลกสูงสุด ประเภทคู่ อันดับ 688 เมื่อปี 2549 

วรัชญา วงค์เทียนชัย เป็นบุตรคนโตของสิงขร วงค์เทียนชัย เริ่มเล่นเทนนิสเมื่ออายุ 6 ปี  ชนะเลิศการแข่งขันในระดับเยาวชนหลายครั้ง  ปัจจุบันได้รับเลือกให้อยู่ในโครงการ The Rising Stars Programme ของลอนเทนนิสสมาคมแห่งประเทศไทย

## สถิติ
### ประเภทคู่
#### ไอทีเอฟ
##### ชนะเลิศ (3)


##### รองชนะเลิศ

## อ้างอิง
* สถิติ จาก WTA Tour 
* Jiro's Tennis Homepage 

หมวดหมู่:นักเทนนิสหญิงชาวไทย
วิทยา สำเร็จ

**ร้อยตรี วิทยา สำเร็จ** นักเทนนิสชาวไทย

## ประวัติ
วิทยาเติบโตมาจากการเป็นเด็กเก็บลูกเทนนิสตามสนาม  และใช้เวลาว่างในการฝึกซ้อมด้วยตัวเอง จนได้รับการสนับสนุนให้เล่นเทนนิสทีมชาติ 

วิทยามีบุตรชาย คือ กษิดิศ สำเร็จ ซึ่งเป็นนักเทนนิสทีมชาติไทยเช่นเดียวกัน

## ผลงาน
วิทยาเป็นตัวแทนทีมชาติในการแข่งขันเทนนิสเป็นเวลาหลายปี ได้เหรียญทองจากซีเกมส์ ถึง 5 เหรียญ โดยครั้งสุดท้ายเป็นเหรียญทองประเภทคู่ ในซีเกมส์ครั้งที่ 21 คู่กับ ดนัย อุดมโชค เมื่อ พ.ศ. 2544 ในวัย 37 ปี 

วิทยาได้เหรียญทองแดงในประเภททีมชายจากการแข่งขันเอเชียนเกมส์ 1986 ที่ประเทศเกาหลีใต้ และเหรียญทองประเภทคู่ผสมจากการแข่งขันเอเชียนเกมส์ 1990 ที่ประเทศจีน

วิทยาเริ่มเล่นอาชีพในปี พ.ศ. 2530
วิทยา เล่นเทนนิสอาชีพในระดับฟิวเจอร์ คู่กับนราธร ศรีชาพันธุ์ ได้รางวัลชนะเลิศหลายครั้งในช่วงปี 2541 - 2543 และเลิกเล่นอาชีพในปี พ.ศ. 2544

ปัจจุบันเป็นผู้ฝึกสอนเทนนิสทีมชาติไทย และเป็นผู้ฝึกสอนให้กับ สุชานัน วิรัชประเสริฐ

## เครื่องราชอิสริยาภรณ์
* พ.ศ. 2553 - 80px  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นจตุตถดิเรกคุณาภรณ์ (จ.ภ.)

## อ้างอิง

## แหล่งข้อมูลอื่น
* สถิติจาก ATP Tour

หมวดหมู่:นักเทนนิสชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:ทหารบกชาวไทย
หมวดหมู่:ร้อยตรี
หมวดหมู่:ผู้ได้รับเครื่องราชอิสริยาภรณ์ จ.ภ.
พนมกร พลัดเชื้อนิล

**พนมกร พลัดเชื้อนิล** นักเทนนิสชาวไทย  เป็นนักเทนนิสชาวไทยคนแรก ๆ ที่ออกไปเล่นเทนนิสอาชีพในต่างประเทศ   ปัจจุบันเป็นผู้ฝึกสอนเทนนิสทีมชาติไทย และเป็นผู้ฝึกสอนให้แทมมารีน ธนสุกาญจน์

## อ้างอิง

* สถิติจาก ATP Tour 

หมวดหมู่:นักเทนนิสชาวไทย
หมวดหมู่:ผู้ฝึกสอนเทนนิส
นราธร ศรีชาพันธุ์

**นราธร ศรีชาพันธุ์**  นักเทนนิสชาวไทย  เป็นบุตรชายคนกลางในจำนวน 3 คน ของชนะชัย และอุบล ศรีชาพันธุ์  

เมื่อ พ.ศ. 2533 นราธร เป็นนักเทนนิสไทยคนแรกที่สามารถเข้ารอบ 8 คนสุดท้าย ในการแข่งขันเทนนิสวิมเบิลดันระดับเยาวชน ส่งผลให้อันดับโลกระดับเยาวชนอยู่ใน 10 อันดับแรกของโลก

นราธรเป็นตัวแทนทีมชาติ ได้เหรียญทองจากการแข่งขันซีเกมส์ และเอเชียนเกมส์ เริ่มแข่งขันอาชีพเมื่อ พ.ศ. 2536 ในระดับแซตเทิลไลท์ เซอร์กิต และเล่นเทนนิสอาชีพประเภทคู่กับภราดร และวิทยา สำเร็จ ได้รางวัลชนะเลิศหลายครั้งในช่วงปี 2541-2543 แต่แล้วนราธรก็ตัดสินใจเรียนต่อในระดับมหาวิทยาลัย  ครอบครัวศรีชาพันธุ์จึงหันไปมุ่งเน้นที่ ภราดร น้องชายคนสุดท้องแทน โดยให้นราธร และธนากร พี่ชายคนโต เป็นคู่ซ้อม

นราธร จบการศึกษาจากคณะครุศาสตร์ จุฬาลงกรณ์มหาวิทยาลัย ปัจจุบันดูแลการฝึกสอนอยู่ที่ สถาบันเทนนิสศรีชาพันธุ์

วันที่ 11 มีนาคม 2567 เว็บไซต์ราชกิจจานุเบกษา ได้เผยแพร่ ประกาศเจ้าพนักงานพิทักษ์ทรัพย์ เรื่อง คำสั่งพิทักษ์ทรัพย์เด็ดขาด ในคดีหมายเลขแดงที่ ส.799/2567 ศาลล้มละลายกลาง กองบังคับคดีล้มละลาย 3 กรมบังคับคดี กระทรวงยุติธรรม

ประกาศฉบับดังกล่าวระบุว่า ด้วย บริษัทฮาร์โรว์ เอเซีย จำกัด โจทก์ ได้ยื่นฟ้องต่อศาลล้มละลายกลางขอให้ลูกหนี้ทั้งสองล้มละลาย และศาลได้มีคำสั่งลงวันที่ 12 กุมภาพันธ์ 2567 ให้พิทักษ์ทรัพย์ของ นายนราธร ศรีชาพันธุ์ ลูกหนี้ที่ 1 และนางอุรัชนา ศรีชาพันธุ์ ลูกหนี้ที่ 2 เด็ดขาด ตามพระราชบัญญัติล้มละลายพุทธศักราช 2483 แล้ว
ดังนั้น นับแต่วันที่ศาลได้มีคำสั่ง เจ้าพนักงานพิทักษ์ทรัพย์แต่ผู้เดียว มีอำนาจจัดการเกี่ยวกับกิจการและทรัพย์สินของลูกหนี้ ตามมาตรา 22 แห่งพระราชบัญญัติล้มละลาย พุทธศักราช 2483 และบุคคลผู้เป็นหนี้ลูกหนี้ หรือมีทรัพย์สินของลูกหนี้อยู่ในครอบครอง มีหน้าที่ต้องแจ้งข้อมูลเกี่ยวกับหนี้หรือทรัพย์สินของลูกหนี้ให้เจ้าพนักงานพิทักษ์ทรัพย์ทราบภายในหนึ่งเดือนนับแต่วันที่ได้ทราบคำสั่งของเจ้าพนักงานพิทักษ์ทรัพย์ ตามมาตรา 24/1 แห่งพระราชบัญญัติล้มละลาย พุทธศักราช 2483

ซึ่งผู้ใดมีหน้าที่ตามมาตรา 24/1 แล้วไม่ปฏิบัติตาม มีความผิดต้องระวางโทษปรับไม่เกินสองแสนบาท ตามมาตรา 173/1 แห่งพระราชบัญญัติล้มละลาย พุทธศักราช 2483

## อ้างอิง

* สถิติจาก ATP Tour

## แหล่งข้อมูลอื่น
*  เว็บไซต์สถาบันเทนนิส ศรีชาพันธุ์ 

หมวดหมู่:นักเทนนิสชาวไทย
หมวดหมู่:นักกีฬาจากจังหวัดขอนแก่น
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:สกุลศรีชาพันธุ์
หมวดหมู่:ผู้ฝึกสอนเทนนิส
ธนากร ศรีชาพันธุ์

**ธนากร ศรีชาพันธุ์**  เป็นนักเทนนิสชาวไทย

## ประวัติ
ธนากรเป็นบุตรชายคนโตในจำนวน 3 คน ของชนะชัย และอุบล ศรีชาพันธุ์   เคยเป็นตัวแทนทีมชาติ ได้เหรียญทองจากการแข่งขันซีเกมส์ และเล่นเทนนิสอาชีพในระดับฟิวเจอร์ คู่กับนราธร น้องชายคนกลาง 

เมื่อ พ.ศ. 2528 ธนากรเป็นนักเทนนิสเยาวชนไทยคนแรกที่ผ่านเข้ารอบแรก ของการแข่งขันเทนนิสวิมเบิลดันในระดับเยาวชน   และใน พ.ศ. 2533 ในการแข่งขันสิงห์ไทยแลนด์โอเพ่น ที่พัทยา ธนากรสามารถพลิกล็อกเอาชนะคริส ไบเล่ย์ จากอังกฤษ มือวางอันดับ 7 ของรายการ ซึ่งเป็นมืออันดับที่ 192 ของโลก 

ปัจจุบัน ธนากร เป็นอาจารย์ประจำคณะศึกษาศาสตร์ มหาวิทยาลัยขอนแก่น ดูแล สถาบันเทนนิสศรีชาพันธุ์ เป็นผู้ฝึกสอนทีมชาติ และเป็นผู้ฝึกสอนของ ภราดร ศรีชาพันธุ์ในการแข่งขันอาชีพ

## อ้างอิง

* สถิติจาก ATP Tour

## แหล่งข้อมูลอื่น
*  เว็บไซต์สถาบันเทนนิส ศรีชาพันธุ์ 

หมวดหมู่:นักเทนนิสชาวไทย
หมวดหมู่:บุคคลจากโรงเรียนขอนแก่นวิทยายน
หมวดหมู่:บุคคลจากคณะศึกษาศาสตร์ มหาวิทยาลัยขอนแก่น
หมวดหมู่:นักกีฬาจากจังหวัดขอนแก่น
หมวดหมู่:สกุลศรีชาพันธุ์
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:ผู้ฝึกสอนเทนนิส
เบญจมาศ แสงอร่าม

**เบญจมาศ แสงอร่าม** นักเทนนิสหญิงของไทย  มีอันดับโลกสูงสุด ประเภทเดี่ยว อันดับ 298 เมื่อปี 2539 และประเภทคู่ อันดับ 134 เมื่อปี 2540

## สถิติ
### ประเภทเดี่ยว
#### ไอทีเอฟ
##### ชนะเลิศ (1)

### ประเภทคู่
#### ไอทีเอฟ
##### ชนะเลิศ (9)

##### รองชนะเลิศ

### สรุปผลงาน

## อ้างอิง
* สถิติ จาก WTA Tour 

หมวดหมู่:นักเทนนิสหญิงชาวไทย
สถานีรถไฟธนบุรี (แก้ความกำกวม)

**สถานีรถไฟธนบุรี** อาจหมายถึงสองสถานีที่การรถไฟแห่งประเทศไทยได้ทำการเปลี่ยนชื่อ ระหว่างสถานีบางกอกน้อย และสถานีธนบุรี
* สถานีรถไฟธนบุรี อาคารใหม่ (กม. 0+87) สถานีรถไฟบางกอกน้อย(เดิม)
* สถานีรถไฟธนบุรี (เดิม) ส่วนอาคารเก่าริมแม่น้ำเจ้าพระยา (กม. 0+00) ซึ่งปัจจุบันไม่มีการเดินรถแล้วและได้กลายเป็นพิพิธภัณฑ์ศิริราชพิมุขสถาน เป็นพื้นที่ส่วนหนึ่งของคณะแพทยศาสตร์ศิริราชพยาบาล
นางตะเคียน

thumb|500x500px|ต้นตะเคียน ซึ่งเป็นต้นไม้ที่เชื่อกันว่ามีความศักดิ์สิทธิ์และมีผีสิงอยู่ มักจะได้รับการเรียกชื่อว่า '''เจ้าพ่อ''' หรือ '''เจ้าแม่'''ตะเคียน
thumb|นางตะเคียน
**นางตะเคียน** เป็นผีตามตำนานพื้นบ้านของไทย เป็นผีผู้หญิงจำพวกรุกขเทวดา สิงสถิตอยู่ในต้นตะเคียน 
## ความเชื่อเกี่ยวกับนางตะเคียน
บริเวณผืนป่าที่ผีนางตะเคียนสิงสู่อยู่จะสะอาดสะอ้านเหมือนมีคนมาปัดกวาดอยู่เสมอๆ ก็คงเหมือนกับคนอยู่บ้านต้องออกมาปัดกวาดหน้าบ้านตัวเองให้สะอาดอยู่ตลอดเวลานั่นเอง

นางตะเคียนมักมีรูปร่างหน้าตาสะสวย หมดจดงดงาม ผมยาว ห่มสไบ ใส่ผ้าถุง บางที่ก็ว่าแต่งตัวเหมือนสาวบ้านป่าทั่ว ๆ ไป ผีนางตะเคียนมักจะเป็นจำพวกหวงที่อยู่ และจะดุร้ายมากหากใครคิดจะรุกรานที่อยู่ของตน

ผู้คนที่มีความเชื่อเรื่องนี้ มักเชื่อว่าต้นตะเคียนมักมีผีนางตะเคียนสิงอยู่  การจะนำเอาต้นตะเคียนมาขุดเป็นเรือ (เรือสมัยก่อนใช้วิธีขุดขึ้นจากต้นไม้ทั้งต้น) หรือนำไม้ตะเคียนมาสร้างบ้าน จำเป็นจะต้องทำพิธีบวงสรวงขออนุญาตจากนางตะเคียนก่อน ทั้งนี้ เมื่อต้นตะเคียนที่ถูกนำมาแปรสภาพเป็นยานพาหนะ หรือสิ่งปลูกสร้างแล้ว นางตะเคียนที่สิงสถิตอยู่ในต้นตะเคียนนั้นก็จะเปลี่ยนแปลงสถานะตามไปด้วย เช่น ถ้าเป็นเรือ นางตะเคียนก็จะกลายเป็นแม่ย่านาง หรือ ถ้าเป็นบ้าน นางตะเคียนก็จะเป็น เจ้าที่ หรือ ผีบ้านผีเรือน

## ดูเพิ่ม
*นางตานี

## อ้างอิง
*ผีปกครองต้นไม้ 

หมวดหมู่:ผีไทย
หมวดหมู่:ต้นไม้ในปรัมปราวิทยา
พรรคเดโมแครต

**พรรคเดโมแครต** () อาจหมายถึง

* พรรคเดโมแครต – พรรคการเมืองของสหรัฐ
* พรรคประชาธิปไตยญี่ปุ่น – พรรคการเมืองของญี่ปุ่น

หมวดหมู่:พรรคการเมือง
หมวดหมู่:การแก้ความกำกวม
ชนะชัย ศรีชาพันธุ์

**ชนะชัย ศรีชาพันธุ์** เป็นบิดา และผู้ฝึกสอนส่วนตัวของภราดร ศรีชาพันธุ์ นักเทนนิสมือหนึ่งของไทย

## ประวัติ
**ชนะชัย ศรีชาพันธุ์** เป็นชาวจังหวัดขอนแก่น สมรสกับ อุบล ศรีชาพันธุ์ มีบุตรชายสามคน คือ ธนากร นราธร และภราดร  เดิมชนะชัยทำงานอยู่ที่ธนาคารกรุงศรีอยุธยา และเล่นเทนนิสเป็นงานอดิเรก ต่อมาเมื่อบุตรชายสองคนคือ ธนากร และนราธร สนใจการเล่นเทนนิสและต้องเดินทางเข้ากรุงเทพเพื่อฝึกซ้อมเป็นประจำ ชนะชัยจึงลาออกจากงานประจำ เพื่อฝึกสอนให้กับธนากร และนราธรอย่างเต็มตัว จนทั้งคู่เป็นนักกีฬาทีมชาติ และเป็นนักเทนนิสมือ 1 ของไทย เมื่อ พ.ศ. 2532

เมื่อภราดร เริ่มเล่นเทนนิสอาชีพเมื่อ พ.ศ. 2540 ชนะชัยได้เดินทางไปกับภราดร ในฐานะผู้ฝึกสอนส่วนตัว จนกระทั่งภราดรมีอันดับโลกสูงสุด อันดับ 9 เมื่อ พ.ศ. 2546  ในช่วงนั้นเริ่มมีเสียงเรียกร้องจากแฟนเทนนิสชาวไทย ให้เปลี่ยนตัวผู้ฝึกสอนของภราดร จากชนะชัย เป็นผู้ฝึกสอนมืออาชีพชาวต่างชาติ โดยหวังว่าผู้ฝึกสอนมืออาชีพจะสามารถผลักดันภราดร ให้สามารถก้าวไปถึงระดับมืออันดับต้นๆ ของโลกได้  แต่ประเด็นนี้ก็ได้รับการปฏิเสธจากครอบครัวศรีชาพันธุ์  และจากตัวภราดรเอง

นอกจากจะเป็นผู้ฝึกสอนให้กับภราดรแล้ว ชนะชัยยังรับหน้าที่เป็นกัปตันทีมเดวิสคัพของไทย ระหว่างปี 2546 - 2548 

ปัจจุบัน ชนะชัยก่อตั้ง สถาบันเทนนิสศรีชาพันธุ์ เพื่อเปิดสอนนักเทนนิสเยาวชน ตั้งอยู่ที่จังหวัดขอนแก่น จังหวัดปทุมธานี และจังหวัดน่าน โดยมอบให้ธนากร บุตรคนโตทำหน้าที่ฝึกสอน และติดตามภราดรในการแข่งขันเทนนิสอาชีพแทน 

หมวดหมู่:นักเทนนิสชาวไทย
หมวดหมู่:นักกีฬาจากจังหวัดขอนแก่น
หมวดหมู่:สกุลศรีชาพันธุ์
หมวดหมู่:ผู้ฝึกสอนเทนนิส
วรพล ทองคำชู

**วรพล ทองคำชู** นักเทนนิสชาย อดีตนักเทนนิสมืออันดับหนึ่งของไทย มีอันดับโลกสูงสุด ประเภทเดี่ยว อันดับ 649 เมื่อ พ.ศ. 2533 และประเภทคู่ อันดับ 792 เมื่อปี พ.ศ. 2529

วรพลเป็นตัวแทนทีมชาติไทยแข่งขันในกีฬาซีเกมส์หลายครั้ง ได้เหรียญทองรวมถึง 7 เหรียญ เคยขึ้นถึงอันดับ 9 ของโลกในประเภทเยาวชนในปี พ.ศ. 2528 เป็นนักเทนนิสไทยรายแรกๆ ที่ออกไปแข่งขันอาชีพในต่างประเทศ แต่ไม่ประสบความสำเร็จเท่าที่ควร เนื่องจากขาดผู้สนับสนุนอย่างต่อเนื่อง อันดับโลก 649 ก็ได้จากการแข่งขันเพียงรายการเดียว ในการแข่งขันเดวิสคัพกับทีมชาตินิวซีแลนด์ ในปี พ.ศ. 2530 สามารถเอาชนะ เคลลี่ อีเวอร์เด้นท์ ซึ่งเป็นมืออันดับที่ 35 ของโลกในขณะนั้น โดยอีเวอร์เด้นท์เล่นเดวิสคัพในทวีปเอเชียไม่เคยเสียเซ็ตให้ใคร แต่กลับมาแพ้วรพล ซึ่งไม่มีอันดับโลกเลยในปีนั้น

## เครื่องราชอิสริยาภรณ์

## อ้างอิง

* สถิติ จาก ATP Tour

หมวดหมู่:นักเทนนิสชาวไทย
หมวดหมู่:นักกีฬาไทยที่ได้เหรียญทองซีเกมส์
ยูเอสโอเพนคัพ

**ลามาร์ฮันต์ยูเอสโอเพนคัพ** () หรือรู้จักในชื่อ **ยูเอสโอเพนคัพ** เป็นการแข่งขันฟุตบอลชิงถ้วยของสหรัฐ โดยมีทีมร่วมเข้าแข่งขันหลายระดับตั้งแต่ทีมสมัครเล่นจนถึงทีมระดับอาชีพ เริ่มครั้งแรกในปี พ.ศ. 2457 (ค.ศ. 1914) ในชื่อ **เนชันแนลชาลเลนจ์คัพ** 

ทีมที่ร่วมแข่งขันจะมีหลายระดับชั้น โดย 12 ทีมอาชีพจากเมเจอร์ลีกซอกเกอร์ จะผ่านเข้ารอบคัดเลือกอัตโนมัติ, 8 ทีม จาก ยูเอสแอล ดิวิชัน 1, 6 ทีมจากยูเอสแอล ดิวิชัน 2, 8 ทีมจากยูเอสแอ พรีเมียร์เดเวโลปเมนต์ลีก, และ 8 ทีมจาก สมาคมฟุตบอลผู้ใหญ่สหรัฐอเมริกา

## อ้างอิง

## แหล่งข้อมูลอื่น
* เว็บไซต์ยูเอสโอเพนคัพ
* ข้อมูลยูเอสโอเพนคัพ  จาก ussoccer.com

หมวดหมู่:ฟุตบอลคัพแห่งชาติ
หมวดหมู่:การแข่งขันฟุตบอล
ลิ้น (เครื่องดนตรี)

thumb|200px|right|ลิ้นของอัลโตแซกโซโฟน และเทเนอร์แซกโซโฟน

**ลิ้น** เป็นวัสดุแผ่นบางๆ ที่สั่นสะเทือนทำให้เกิดเสียงในเครื่องดนตรีบางชนิด ลิ้นของเครื่องลมไม้นั้นนิยมทำมาจากต้นอ้อชนิดหนึ่ง (*Arundo donax*) หรือวัสดุสังเคราะห์ สำหรับลิ้นของฮาร์โมนิกา และแอคคอร์เดียนนั้นทำจากโลหะ หรือวัสดุสังเคราะห์

## ลิ้นเดี่ยว

ลิ้นเดี่ยวนั้นใช้ในส่วนเมาธ์ของคลาริเน็ต และแซกโซโฟน มีลักษณะแบน บรรจุเข้าพอดีกับส่วนเมาธ์ ด้านบนติดกับปลายบางๆ โดยมากมีรูปสี่เหลี่ยมผืนผ้า ยกเว้นส่วนปลายบางๆ ที่สั่นสะเทือน ซึ่งโค้งให้เข้ารูปกับส่วนโค้งของปลายเมาธ์ แม้ลิ้นเดี่ยวทั้งหมดมีรูปร่างคล้ายคลึงกัน แต่ก็มีขนาดแตกต่างกัน เพื่อให้เหมาะกับส่วนเมาธ์ (mouthpiece) ของเครื่องดนตรีแต่ละชิ้น

ลักษณะของลิ้นนั้นมีความหลากหลายอย่างมากที่ออกแบบมาสำหรับเครื่องดนตรีชนิดเดียวกันนั้น มีความหนา(หรือ ความแข็ง) แตกต่างกันไป ปกติแล้วมีการระบุความหนาเป็นตัวเลข จากอ่อนสุด คือ 1 จนถึง แข็งสุด คือ 5 นี่ไม่ใช่มาตรฐานวัดความแข็งของลิ้น ซึ่งแตกต่างกันไปในบรรดาผู้ผลิตรายต่างๆ ลิ้นที่อ่อน จะสั่นสะเทือนได้ง่ายกว่า

ตัวแปรอีกอย่างหนึ่งที่มีผลต่อประสิทธิภาพ ก็คือรูปร่างของลิ้น ความหนาของส่วนปลายและขอบ และความลึก ส่วนแต่มีผลต่อเสียงและการเล่น ไม้ที่มีความหนาแน่นแตกต่างกัน แม้จะตัดมาโดยมีขนาดเท่ากัน ก็ยังให้ผลลัพธ์ที่แตกต่างกันด้วย

เดิมนั้นนักดนตรีจะลิ้นจากไม้โดยใช้เครื่องมือง่ายๆ เป็นกระบวนการที่ใช้เวลาและยุ่งยาก ทุกวันนี้นักเล่นเครื่องดนตรีลิ้นเดี่ยวนิยมซื้อลิ้นที่ผลิตจากโรงงาน แต่นักดนตรีมืออาชีพบางคนนิยมทำลิ้นด้วยตนเอง เพราะเชื่อว่าลิ้นที่ผลิตจากโรงงานนั้นมีคุณภาพด้อยกว่า นอกจากนี้การทำลิ้นด้วยตนเองยังทำให้ได้คุณภาพของลิ้นอย่างที่ตัวเองต้องการด้วย

thumb|225px|left|ลิ้นคู่ของบาสซูน

ลิ้นสังเคราะห์นั้นมีอายุยาวนานกว่าลิ้นทำจากไม้ และดูแลรักษาง่ายกว่า แต่ส่วนใหญ่ถือว่าลิ้นไม้ที่ทำเองให้เสียงที่ดีกว่า

ขลุ่ยจีนนั้น มีลักษณะลิ้นที่แตกต่างไป ทำมาจากเยื่อไผ่บาง ส่วนปี่ของไทยก็ต้องใช้ลิ้นเช่นเดียวกัน

## ลิ้นคู่

ลิ้นคู่นั้นมีใช้ในบาสซูน โอโบ แบกไปป์ อิงลิชฮอร์น และออร์แกนบางแบบ ลิ้นคู่นี้ไม่ได้ใช้เชื่อมกับเมาธ์ แต่จะสั่นสะเทือนกระทบกัน ความแข็งของลิ้นนั้น แบ่งเป็น 1 ถึง 5 เช่นเดียวกับลิ้นเดี่ยว

## ดูเพิ่ม
*เครื่องดนตรีมีลิ้น

หมวดหมู่:อุปกรณ์ดนตรี
รายชื่อผู้เล่นสโมสรฟุตบอลกรุงเทพคริสเตียน

รายชื่อนักกีฬาฟุตบอลที่เคยลงเล่นให้กับสโมสรฟุตบอลกรุงเทพคริสเตียนทั้งหมดตั้งแต่เริ่มก่อตั้งสโมสรเมื่อปี พ.ศ. 2540 มีดังต่อไปนี้

## รายชื่อนักกีฬา

|valign="top"|
|-
|valign="top"|

### [[พ.ศ. 2559]] [[ดิวิชั่น 2]]
{| class="wikitable"  style="text-align:center"
|-
! เบอร์ || ชื่อ-นามสกุล || สัญชาติ || ตำแหน่ง
|-
| 1 || ณัฐสุต บุญส่งสุข ||  || GK
|-
| 2 || ธรรมนูญ สาลี ||  || MF
|-
| 3 || ณัฐวัตร สาทประถัมภ์ ||  || DF
|-
| 4 || วงศพัทธ์ ศิลาหิรัญรัตน์ ||  || MF
|-
| 5 || สัญชัย นนทศิลา ||  || DF
|-
| 6 || พงษ์อนันท์ ใจทา ||  || MF
|-
| 8 || ทิตาวีร์ อักษรศรี ||  || DF
|-
| 9 || กิตติ กินโนนกอก ||  || FW
|-
| 10 || ทิตาธร อักษรศรี ||  || DF
|-
| 11 || ภานุวิชญ์ ศรีวิชัย ||  || MF
|-
| 12 || อริยพล จันทร์สอน ||  || FW
|-
| 13 || กนกพล ปุษปาคม ||  || FW
|-
| 14 || ภานุวัฒน์ ญาณอัมพรพิพัฒน์ ||  || MF
|-
| 15 || ธีระ ทยายรัมย์ ||  || DF
|-
| 16 || ธนพนธ์ สุริยก้านตง ||  || MF
|-
| 17 || ภานุพงษ์ ล้อมวงษ์ ||  || MF
|-
| 18 || กานต์ชนก เรือนมงคล ||  || GK
|-
| 19 || อณิพงษ์ กิจคาม ||  || GK
|-
| 20 || ณัฐพล มณีมงคล ||  || FW
|-
| 21 || เอกพจน์ ผ่องแผ้ว ||  || FW
|-
| 22 || ศุภกิตน์ สุขช่วย ||  || MF
|-
| 24 || ศุภกร ซังชาสิทธิ์ ||  || MF
|-
| 25 || อดิเทพ เอ่งฉ้วน ||  || DF
|-
| 26 || กฤตนัย เสียงใส ||  || MF
|-
| 27 || N'Guatta Kobenan Leon ||  || DF
|- 
| 30 || สุริยันต์ โอกาตะรงค์ ||  || MF
|- 
| 35 || นรากร นุ่มจันทร์สกุล ||  || MF
|- 
| 38 || กรกฎ พิพัฒน์นัดดา ||  || GK
|- 
| 39 || ธรรมวุฒิ รุ่งเรือง ||  || MF
|- 
| 40 || ปภาวิน พิทรักษ์ ||  || MF
|- 

## ดูเพิ่ม
* สโมสรฟุตบอลกรุงเทพคริสเตียน
* โรงเรียนกรุงเทพคริสเตียนวิทยาลัย
* เพลงโรงเรียนกรุงเทพคริสเตียนวิทยาลัยและเพลงเชียร์
* จตุรมิตรสามัคคี

## แหล่งข้อมูลอื่น
* Web Site อย่างเป็นทางการของ ฟุตบอลกรุงเทพคริสเตียน 
* เวบบอร์ด ฟุตบอลกรุงเทพคริสเตียน 
* โรงเรียนกรุงเทพคริสเตียนวิทยาลัย
* สมาคมศิษย์เก่ากรุงเทพคริสเตียนวิทยาลัย
ระบบปรับสมดุลแสงสีขาวอัตโนมัติ

thumb|สัญลักษณ์นี้แสดงการเปิดการใช้งานระบบ สมดุลแสงสีขาวอัตโนมัติ
**ระบบปรับสมดุลแสงสีขาวอัตโนมัติ** () เป็นฟังก์ชันที่ใช้สำหรับการปรับค่าสมดุลของแสงสีขาวโดยอัตโนมัติในกล้องดิจิทัล เพื่อให้ได้ภาพถ่ายที่มีสีสันอยู่ในโทนสีกลางหรือ ค่าวัดแสงอยู่ที่ประมาณ 3500-8000K โดยกล้องจะทำการปรับค่าให้มีสีเทากลาง 25% โดยในบางครั้งหากวัตถุมีค่าการสะท้อนแสงจากแหล่งกำเนิดแสงหลายชนิด อาจทำให้ระบบปรับสมดุลแสงสีขาวอัตโนมัติ ทำงานผิดเพี้ยน และส่งผลให้ภาพมีสีที่ไม่เป็นธรรมชาติได้ ซึ่งสามารถแก้โดยการปรับสมดุลแสงสีขาวเอง

หมวดหมู่:แสง
หมวดหมู่:การถ่ายภาพ
รูรับแสงเป็นหลัก

[thumb|right|แป้นหมุนปรับโหมดของกล้อง[นิคอน แสดงโหมดรูรับแสงเป็นหลักด้วยตัว A]]
**รูรับแสงเป็นหลัก** (aperture priority) เป็นโหมดของการปรับตั้งค่าการถ่ายภาพกึ่งอัตโนมัติแบบหนึ่ง
โดยโหมดนี้มักใช้ตัวย่อเป็น Av หรือ A การปรับตั้งค่าการถ่ายภาพแบบรูรับแสงเป็นหลักนี้ ผู้ถ่ายภาพสามารถเลือกตั้งค่าขนาดของรูรับแสงตามที่ต้องการได้ เมื่อตั้งค่าขนาดของรูรับแสงแล้วกล้องจะตั้งค่าของระยะเวลาในการเปิดชัตเตอร์ที่เหมาะสมเองโดยอัตโนมัติ

## ดูเพิ่ม
* ชัตเตอร์เป็นหลัก

หมวดหมู่:การถ่ายภาพ
โฟกัสอัตโนมัติ

**โฟกัสอัตโนมัติ** () หรือ **ปรับชัดอัตโนมัติ** เป็นระบบใช้แสงชนิดหนึ่งประกอบด้วยเซนเซอร์ ระบบควบคุม และมอเตอร์ เพื่อปรับโฟกัสเต็มภาพโดยอัตโนมัติ หรือบนบางจุดหรือบางส่วนของภาพที่เลือกเอง โฟกัสอัตโนมัติจะเปิดขึ้นเองเมื่อกล้องถ่ายภาพตรวจพบวัตถุในสถานที่มีแสงน้อย โฟกัสอัตโนมัติอาจติดอยู่บนกล้องหรือบนตัวแฟลช (ในกล้องรุ่นใหญ่) ก็ได้ มีหลายวิธีท่จะที่ใช้วัดระยะทางสำหรับโฟกัสอัตโนมัติ เช่นใช้แสงอินฟราเรด ใช้คลื่นเสียงอัลตราโซนิก หรือยิงแสงแฟลชเป็นชุด

หมวดหมู่:การถ่ายภาพ
ผีไพร

**ผีไพร** เป็นความเชื่อของชาวไทย ที่เกี่ยวข้องกับป่าและภูตผีวิญญาณ

## ความเข้าใจ
ผีที่สิงสถิตอยู่ตามป่าเขาลำเนาไพร ส่วนใหญ่จะอยู่ในป่าลึก ผีไพรมีหลายจำพวกด้วยกัน

## ประเภท
*ผีโป่งค่าง หรือผีโป่ง มีรูปลักษณ์เป็นค่างหรือเป็นลิง แต่มีขนาดใหญ่กว่ามาก มักอาศัยอยู่ตามโป่ง (พื้นที่ที่ดินมีแร่ธาตุเยอะ พวกสัตว์จะชอบมากินดินโป่งเพื่อเพิ่มแร่ธาตุให้ร่างกาย พื้นที่ที่เป็นดินโป่งมักอยู่ตามริมลำธารที่มีน้ำไหลริน) เวลาที่มีคนไปเดินป่าแล้วค้างแรมในป่า ผีโป่งมักจะแอบเข้ามาดูดเลือดคนจากนิ้วหัวแม่โป้งเท้าขณะนอนหลับ
*ผีจะกละ มีรูปลักษณ์เป็นแมว พวกหมอผีชาวบ้านป่าผู้เจนอาคม ส่งให้ไปทำร้ายศัตรูของตนเอง
*เสือสมิง เป็นเสือโคร่งหรือเสือดำที่กินคนเข้าไปมากมาย จนมีวิญญาณผีตายโหงสิงสู่อยู่ วันดีคืนดีจะแปลงร่างมาหลอกลวงคนที่เดินทางในป่าเพื่อจับกินเป็นอาหาร มักจะมาในรูปแบบของคนบาดเจ็บ สาวชาวป่า

## อ้างอิง

## แหล่งข้อมูลอื่น

หมวดหมู่:ไสยศาสตร์
หมวดหมู่:ผีไทย
หมวดหมู่:ผี
อำเภอไม้แก่น

**ไม้แก่น** เป็นอำเภอหนึ่งในจังหวัดปัตตานี

## ที่ตั้งและอาณาเขต
อำเภอไม้แก่นตั้งอยู่ริมชายฝั่งทางทิศตะวันออกเฉียงใต้สุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอสายบุรีและอ่าวไทย 
* **ทิศตะวันออก** ติดต่อกับอ่าวไทย
* **ทิศใต้** ติดต่อกับอำเภอเมืองนราธิวาสและอำเภอบาเจาะ (จังหวัดนราธิวาส)
* **ทิศตะวันตก** ติดต่อกับอำเภอบาเจาะ (จังหวัดนราธิวาส) และอำเภอสายบุรี

## ประวัติ
พื้นที่อำเภอไม้แก่นเดิมเป็นส่วนหนึ่งของอำเภอสายบุรี ได้รับการยกฐานะเป็น **กิ่งอำเภอไม้แก่น** เมื่อวันที่ 20 พฤศจิกายน พ.ศ. 2516 ถือเป็นกิ่งอำเภอแห่งแรกของจังหวัดปัตตานี แบ่งเขตการปกครองเป็น 2 ตำบล 13 หมู่บ้าน 

ต่อมาในวันที่ 28 พฤศจิกายน 2536 ได้แบ่งแยกตำบลเพิ่มอีก 2 ตำบล โดยแบ่งพื้นที่หมู่ 2,4,7,8 ของตำบลไม้แก่น มาตั้งเป็น ตำบลตะโละไกรทอง และแบ่งพื้นที่หมู่ 3,6,7 ของตำบลไทรทอง มาตั้งเป็น ตำบลดอนทราย ทำให้กิ่งอำเภอไม้แก่น มีทั้งหมด 4 ตำบล 

ในปีถัดมาวันที่ 7 เมษายน 2537 ได้มีการโอนพื้นที่หมู่ 9 (บ้านดอนทราย) ของตำบลไทรทอง เข้าไปอยู่ในเขตการปกครองของตำบลดอนทราย และจัดตั้งเป็นหมู่ที่ 4 (บ้านดอนทราย) ตำบลดอนทราย และต่อมาได้รับการยกฐานะเป็น **อำเภอไม้แก่น** เมื่อวันที่ 3 มิถุนายน พ.ศ. 2537 แบ่งการปกครองเป็น 4 ตำบล 17 หมู่บ้าน

## การแบ่งเขตการปกครอง
### การปกครองส่วนภูมิภาค
การปกครองของอำเภอไม้แก่นมี 4 ตำบล 17 หมู่บ้าน ได้แก่

### การปกครองส่วนท้องถิ่น
ท้องที่อำเภอไม้แก่นประกอบด้วยองค์กรปกครองส่วนท้องถิ่น 3 แห่ง ได้แก่
* **องค์การบริหารส่วนตำบลไทรทอง** ครอบคลุมพื้นที่ตำบลไทรทองทั้งตำบล
* **องค์การบริหารส่วนตำบลตะโละไกรทอง** ครอบคลุมพื้นที่ตำบลไม้แก่นและตำบลตะโละไกรทองทั้งตำบล
* **องค์การบริหารส่วนตำบลดอนทราย** ครอบคลุมพื้นที่ตำบลดอนทรายทั้งตำบล

## ประชากร
* **เชื้อชาติ** ส่วนใหญ่เป็นชาวไทยเชื้อสายมลายูและชาวไทย
* **ศาสนา**  มีผู้นับถือศาสนาอิสลามร้อยละ 98 นับถือศาสนาพุทธร้อยละ 1.98 และอื่น ๆ ร้อยละ 0.02
* **อาชีพ**  ส่วนใหญ่ทำเกษตรกรรม ประมงชายฝั่ง และค้าขาย

## อ้างอิง

## แหล่งข้อมูลอื่น

ม้ไแก่น
คูเวตซิตี

**คูเวตซิตี** () หรือ **มะดีนะฮ์อัลกุวัยต์** () เป็นเมืองหลวงของคูเวต ตั้งอยู่ในเขตอัลอาสิมะห์ มีประชากร 32,403 คน (จากการสำรวจเมื่อพ.ศ. 2548) เป็นที่รู้จักภายในประเทศในชื่อ อัล เดียรา (Al-Diera - ألديره) แปลว่า เมือง เป็นที่ตั้งของรัฐสภาของคูเวต (มัจลิสัล อุมมา) สำนักงานส่วนใหญ่ของรัฐบาล และหอคูเวต (Kuwait Towers) มีพิกัดทางภูมิศาสตร์ 29°22'11" เหนือ 47°58'42" ตะวันออก (29.369722, 47.978333) http://earth-info.nga.mil/gns/html/cntry_files.html 

ความต้องการทางการค้าและการขนส่งของคูเวตซิตีสนองด้วยท่าอากาศยานนานาชาติคูเวต ท่าชูไวค์ (Shuwaik Port) และท่าอาห์มาดิ บนชายฝั่งอ่าวเปอร์เซีย

## ภูมิอากาศ




## การแบ่งเขตการปกครอง
thumb|ป้ายจราจรในคูเวตซิตี
[thumb|[อะดิลิยา ]]

## เศรษฐกิจ
210px|thumbnail|สิ่งก่อสร้างในคูเวตซิตี
เศรษฐกิจของคูเวตนั้น เติบโตอย่างรวดเร็ว ทำให้มีการทำสัญญาเปิดโรงแรมเป็นจำนวนหลายแห่ง

โรงแรมสำคัญ ได้แก่
*โรงแรมมิสโซนิคูเวต – เปิดบริการ
*โรงแรมโกลเด้นทิวลิป – เปิดบริการ
*ฮิลตันโอลิมปิกคูเวต – เปิดบริการ
* ไอบิสชาร์คว์ – เปิดบริการ
*จูเมราห์เมสซิลาห์บีชคูเวต – เปิดบริการ
*อินเตอร์คันติเนนทัลคูเวตดาวน์ทาวน์ – เปิดบริการ
*อินเตอร์คันติเนนทัลคูเวตแอทเดอะไวท์ – เปิดบริการต้นปี ค.ศ. 2013
*เดอะสแควร์แคพพิทัลทาวเวอร์ – เปิดบริการ
*โนโวเทลมินาอัลดุลลาห์รีสอร์ท – เปิดบริการ
*โฟร์ซีซันโฮเท็ล – เปิดบริการภายใน 2 - 3 ปี

ห้องสรรพสินค้าที่สำคัญได้แก่ ดิแอฟเวนู, มารนาเวิลด์, เดอะทรีฮันเดรตซิกตี้มอลล์

## การคมนาคม
ใน ค.ศ. 2008 มีการสร้างทางรถไฟเชื่อมต่อจากซาอุดีอาระเบียมายังคูเวต ส่วนทางรถไฟฟ้าใต้ดินนั้น อยู่ในขั้นตอนออกแบบ และจะเปิดให้บริการ 2 เส้นทางใน ค.ศ. 2016

210px|thumbnail|ท่าอากาศยานนานาชาติคูเวต
ท่าอากาศยานนานาชาติคูเวต เป็นท่าอากาศยานหลักของคูเวตซิตี

## เมืองพี่น้อง
* ตูนิส, ตูนิเซีย
* เบรุต, เลบานอน
* เบเวอร์ลีฮิลส์, สหรัฐอเมริกา
* กาน, ฝรั่งเศส
*  ดูไบ, สหรัฐอาหรับเอมิเรตส์
* กาเซียนเท็ป, ตุรกี
*  โมนาโก, โมนาโก
* มาร์เบยา, สเปน
* ลอนดอน, อังกฤษ
*  ปารีส, ฝรั่งเศส

## ห้องแสดงภาพ

ไฟล์:Kuwait City cropped.jpg|คูเวตซิตี
ไฟล์:Kuwait highway.jpg|ถนนในคูเวตซิตี
ไฟล์:MarinetimeMKuwaitAlshami.jpg|พิพิธภัณฑ์เรือ อัลฮาเชมิอิล

ไฟล์:Marinetimemuseum.jpg|พิพิธภัณฑ์เรือ อัลฮาเชมิอิล
ไฟล์:Aquaparkq8.jpg|สวนน้ำ (Aqua Park)
ไฟล์:The Avenues Kuwait.jpg|ศูนย์การค้า ดิแอฟเวนู
ไฟล์:Kuwait - Aqua Park.jpg|สวนน้ำ (Aqua Park)
ไฟล์:Kuwait towers.jpg|คูเวตทาวเวอร์
ไฟล์:Kuwait city skyline.jpg|คูเวตซิตี
ไฟล์:Kuwait Stock Exchange.jpg|ด่านสินค้าคูเวต
ไฟล์:Sciencemuseumkuwait.jpg|พิพิธภัณฑสถานแห่งชาติ คูเวต
ไฟล์:Kwt Sunset Clouds.jpg|แสงพระอาทิตย์ตกที่ชาร์คว์ ซิคว์ 


## อ้างอิง

หมวดหมู่:ประเทศคูเวต
หมวดหมู่:เมืองหลวงในทวีปเอเชีย
หมวดหมู่:เมืองหลวงทางวัฒนธรรมของอาหรับ
ผีตายโหง

**ผีตายโหง** คือ คนที่เสียชีวิตอย่างปัจจุบันทันด่วน แบบไม่ธรรมดาตามธรรมชาติ เช่น ถูกยิง จมน้ำ รถชน ฆ่าตัวตาย เป็นต้น สำหรับการตายทั้งกลมก็ถือว่าเป็นการตายแบบตายโหงเช่นกัน

ผีตายโหงจะเป็นผีที่จิตตก เนื่องจากจิตสุดท้ายก่อนตายอารมณ์ยังติดอยู่กับความหวาดกลัว ความตกใจ ความอาฆาตแค้น ความอาลัยอาวรณ์ ตายทั้งที่ยังทำใจไม่ได้ วิญญาณจึงติดอยู่ในบ่วงแห่งอารมณ์ต่างๆ เหล่านั้น ไม่สงบสุข เป็นวิญญาณทรมาน ไม่ยอมรับสภาพปัจจุบันของตัวเอง เลยยังคงเที่ยวปรากฏกายให้คนได้พบได้เห็น ยิ่งถ้าเป็นผีตายโหงที่ตายขณะยังมีความอาฆาตพยาบาทจะมีความดุร้ายเป็นพิเศษ

ผีตายโหงมักสิงสถิตอยู่กับที่ที่ตัวเองตาย (เช่น ผีเฝ้าถนน ตามโค้งร้อยศพ เป็นต้น) 

และผีตายโหงยังสามารถมาแฝงในร่างกายของมนุษย์ได้ ถ้าหากคนผู้นั้น ไม่รักษาศีล 5 

หมวดหมู่:ชีวิตหลังความตาย
หมวดหมู่:ผีไทย
สงป้า

**สงป้า** ตัวละครในนิยายกำลังภายในเรื่อง ฟงอวิ๋น ขี่พายุทะลุฟ้า  เป็นเพียงฉายา ที่แปลได้ว่า "ยิ่งใหญ่" ชื่อแท้จริงไม่ปรากฏ ไม่มีที่มาที่ไป แต่ปรากฏตัวเป็นประมุขพรรคใต้หล้า พรรคใหม่แต่สามารถไต่ขึ้นเป็นอันดับหนึ่งของยุทธภพ สงป้ามีความปรารถนาต้องการเป็นยอดฝีมืออันดับหนึ่งของยุทธภพ โดยเสาะแสวงหายอดศาสตราวุธต่าง ๆ และท้าประลองกับยอดฝีมือคนอื่น ๆ และหากมีโอกาสก็จะกำจัดทิ้งเสีย สงป้าเป็นคนใจคออำมหิตโหดเหี้ยม เชื่อในโหราศาสตร์ ได้รับคำทำนายจากธุลิดินว่า ฟง (วาตะ) และ อวิ๋น (เมฆา) จะมาช่วยเสริมดวง  สงป้าจึงได้รับเด็ก ๆ ที่กำพร้าพ่อแม่เข้ามาเป็นศิษย์อยู่ในพรรค สงป้าได้ถ่ายทอดสุดยอดวิทยายุทธของตนให้แก่ศิษย์เอกทั้ง 3 คือ หมัดหิมะโปรย ให้แก่  ฉินซวง ศิษย์คนโตหัวหน้าหอหิมะ ฝ่ามือเมฆาล่องลอย แก่ ปู้จิ้งอวิ๋น หัวหน้าหอเมฆา และเพลงเตะวายุกระซิบ ให้แก่ เนี่ยฟง ศิษย์คนเล็ก หัวหน้าหอวายุ  สงป้ามีลูกสาวเพียงคนเดียว คือ โยวโร่ *(ในฉบับภาพยนตร์ เปลี่ยนเป็น ข่งฉือ)*

หมวดหมู่:ตัวละครในฟงอวิ๋น ขี่พายุทะลุฟ้า
ไซเรน

[thumb|300px|''[ภาพวาดไซเรนกับโอดิซูส* ในปี [[ค.ศ. 1891]] โดย[[John William Waterhouse|จอห์น วิลเลี่ยม วาเตอร์เฮาส์]]]]
*'ไซเรน*' (; [[ภาษากรีก|กรีก]]: Σειρήν, Σειρῆνες)  เป็น[[ปีศาจ]]ใน[[เทพปกรณัมกรีก]] โดยปรากฏบทบาทอย่างยิ่งจากตำนานเรื่อง[[เจสัน|เจสันและเรืออาร์โก]]และ[[โอดิสซีย์]] ไซเรน  มีลักษณะของสัตว์ผสม 3 อย่าง คือ  คล้ายนาง[[เงือก]] มีขาเป็นครีบปลา มีปีกและเสียงเหมือนนก แต่บ้างก็ว่า ไซเรน เป็น[[มนุษย์]]ครึ่งนกเหมือน[[กินรี|กินร กินรี]] ในวรรณคดีไทย

จากบทประพันธ์ตอนหนึ่ง ระบุว่า


ไซเรน มีเสียงอันไพเราะ  รูปร่างที่งดงามรองจาก[[เงือก]]เล็กน้อย มีความสามารถในการสะกดจิตให้ผู้อื่น ทำตามในสิ่งที่ตนเองต้องการ  เสียงของไซเรนไพเราะเพราะพริ้งจนทำให้คนที่เดินเรือผ่านมายังบริเวณใกล้เคียงที่ไซเรนอาศัยอยู่หลงทางเข้ามาตามเสียงเพลงของไซเรน  ผู้ที่ทนฟังเสียงของนางไซเรนได้โดยไม่เสียสติจะได้รับปัญญาในการรู้จุดอ่อนของตน

ในลุ่ม[[แม่น้ำไรน์]]ใน[[ประเทศเยอรมนี]] มีอุบัติเหตุทางเรือเกิดขึ้นบ่อย ๆ [[ความเชื่อ|เชื่อ]]ว่าเกิดจากไซเรน ที่เรียกว่า *"ผู้หญิงแห่งแม่น้ำไรน์"* ซึ่งปรากฏอยู่ใน[[คติชนนิยม]]และ[[วรรณกรรม]]ต่าง ๆ 

ไซเรน ได้ถูกอ้างอิงถึงใน[[วัฒนธรรมสมัยนิยม|วัฒนธรรมร่วมสมัย]]มากมาย เช่น เป็นตัวละครหนึ่งใน[[การ์ตูนญี่ปุ่น]]เรื่อง *เซนต์เซย่า'' ที่ชื่อ ไซเรน โซเรนต์

## อ้างอิง

หมวดหมู่:สัตว์ในนิยาย
หมวดหมู่:สิ่งมีชีวิตในตำนานกรีก
หมวดหมู่:สิ่งมีชีวิตจากโอดิสซีย์
หมวดหมู่:ภูติน้ำ
ข้าวสารเสก

**ข้าวสารเสก** ถือเป็นเครื่องประกอบพิธีกรรมทางไสยศาสตร์ไทยโบราณ สามารถใช้ได้หลายประการแล้วแต่วัตถุประสงค์ ดังเช่นในวรรณคดีเรื่องขุนช้างขุนแผน ขุนแผนได้ใช้ข้าวสารที่ย้อมว่านยาเป็นเครื่องมือประกอบเมื่อจะสะกดขึ้นเรือนขุนช้าง ซึ่งเมื่อจุดตามเทียนอาคมสำหรับสะกดไว้ที่รั้วบ้านหรือนอกชานแล้ว ก็ซัดข้าวสารย้อมว่านยาที่ปลุกเสกแล้วขึ้นไปบนหลังคาเรือน เชื่อว่าจะสะกดคนบนเรือนให้หลับใหล

อีกประการเรียกว่าข้าวพิรอด คือข้าวเปลือกที่รอดผ่านพ้นกรรมวิธีการตำ ร่อน สีข้าว และการหุงจนมาปรากฏในจานข้าวได้ โบราณนับถือกันว่าเป็นของดี มีคุณทางแคล้วคลาด มักเก็บไว้ปลุกเสกเพื่อทำเป็นเครื่องรางโดยเย็บถุงเล็กๆ ใส่ไว้ อนึ่ง ผู้เรืองอาคมมักใช้ข้าวสารเสกเพื่อกำราบฤทธิ์ของวิญญาณร้าย โดยเชื่อว่าเมื่อซัดถูกภูตพรายจะต้องเร่งหลีกหนีไป มิฉะนั้นจะต้องแหลกเป็นจุณ ข้าวสารเสกอาจใช้ในพิธีการทำเสน่ห์ได้อีกด้วยโดยใช้ข้าวสารตกก้นครก ซึ่งก็คือข้าวสารที่ตกหลงอยู่ในครกตำข้าวแบบสมัยก่อน มาแช่น้ำมันหอมปลุกเสกแล้วเอาไว้ดีดใส่ผู้ที่ปรารถนา เชื่อว่าจะทำให้หลงใหลในตัวผู้กระทำ

หมวดหมู่:ไสยศาสตร์
84

**84** (**แปดสิบสี่**) เป็นจำนวนธรรมชาติที่อยู่ถัดจาก 83 (แปดสิบสาม) และอยู่ก่อนหน้า 85 (แปดสิบห้า)

## คำเติมนำหน้า
* ภาษากรีก - 
* ภาษาละติน - 

## ความหมาย
* 84 เป็นเลขอะตอมของ พอโลเนียม

## ในทางคณิตศาสตร์

หมวดหมู่:จำนวนเต็ม
ผีตายทั้งกลม

**ผีตายทั้งกลม** (หรือบางครั้งเรียกว่า **ผีตายท้องกลม** ซึ่งเป็นคำที่ใช้ผิด) เป็นผีไทยลักษณะหนึ่ง โดยผู้หญิงที่ตายขณะที่กำลังตั้งครรภ์ลูกในท้องหรือขณะที่กำลังคลอดลูก ถ้าในขณะที่กำลังจะคลอดลูกนั้นแล้วเกิดตายขึ้นมาทั้งแม่และลูกถือว่าเป็นการตายโหงอีกรูปแบบหนึ่ง นางนาก หรือแม่นากพระโขนงก็เป็นผีตายทั้งกลมเช่นกัน ผีตายทั้งกลมจะสำแดงอาการหลอกหลอนคนในรูปแบบต่าง ๆ เช่น ถ้าใครเดินผ่านบ้านที่มีหญิงตายทั้งกลมในยามค่ำคืน จะได้ยินเสียงกล่อมเด็กดังวังเวงมาจากในบ้านที่มีหญิงตายทั้งกลมนั้น หรือหนักหน่อยอาจจะมีคนเห็นเปลเด็กผูกอยู่บนคบไม้สูง โดยมีผีตายทั้งกลมนั่งกล่อมลูกอยู่ข้างล่าง ส่วนมือยืดยาวขึ้นไปบนคบไม้ ไกวเปลให้ลูก

คำว่าตายทั้งกลม สันนิษฐานว่าน่าจะมาจากคำว่า "ตายทั้งกลํ" คำว่า "กลํ" (/กม/) เป็นภาษาเขมร หรือภาษาโบราณ แปลว่า "ทั้งหมด ทั้งมวล หรือหมดสิ้น" ซึ่งในประชุมจารึกสยาม ภาคที่ ๑ จารึกสุโขทัย ชำระและแปลโดยยอร์จ เซเดส์ ฉบับหอพระสมุดวชิรญาณ พ.ศ. ๒๔๖๗ มีข้อความว่า *จึ่งได้แก่เมืองแก่กูทงงกลํ* ซึ่งคำว่า *ทงงกลํ* ในที่นี้แปลว่า "ทั้งหมด" ผู้หญิงที่ตายทั้งกลม ก็คือ ตายทั้งหมด คือ ตายทั้งแม่และลูก

ในวัฒนธรรมล้านนามีผีที่มีลักษณะคล้ายกับผีตายทั้งกลม เรียกว่า *ผีพราย* เป็นผีที่ตายจากการคลอดลูก ถือเป็นผีร้าย มักไปเข้าสิงหรือทำร้ายบุคคลที่กำลังป่วยหนัก ต้องให้พระสงฆ์ทำพิธีสวดมนต์ขับไล่ ส่วนชาวไทดำและไทขาวจะเรียกผีลักษณะนี้ว่า *ผีปาย* ใกล้เคียงกับล้านนา คือผีที่ตายจากการคลอดลูก ชาวไทดำอธิบายว่าผีชนิดนี้จะร้องด้วยเสียง "ปิ๊ด ปิ๊ด" คล้ายกับเสียงร้องของเป็ด หากเจ็บไข้ได้ป่วยจากผีนี้ ให้ใช้เป็ดในการเซ่นไหว้ ส่วนชาวไทขาวอธิบายว่า เป็นผีร้ายที่ทำให้มนุษย์เจ็บป่วยหรือตายได้

## ดูเพิ่ม
* รายชื่อผีไทย

## อ้างอิง

หมวดหมู่:ผีไทย
ซิมเพล็กซ์

[thumb|3-ซิมเพล็กซ์ หรือ [ทรงสี่หน้า]]
ในเรขาคณิต **ซิมเพล็กซ์** () หรือ **''n''-ซิมเพล็กซ์** คือรูปเชิงอุปมานของรูปสามเหลี่ยมใน *n* มิติ หรืออาจกล่าวให้ชัดเจนขึ้นได้ว่า ซิมเพล็กซ์ คือ 
คอนเว็กซ์ฮัล (convex hull) ของเซตของจุด *n*+1 จุดที่อิสระสัมพรรค (affinely independent) กันในปริภูมิแบบยุคลิดมิติ *n* หรือมากกว่า

เช่น 0-ซิมเพล็กซ์ คือ จุด, 1-ซิมเพล็กซ์ คือ เส้น, 2-ซิมเพล็กซ์ คือ รูปสามเหลี่ยม, 3-ซิมเพล็กซ์ คือ ทรงสี่หน้า (รวมไปถึงบริเวณภายในของแต่ละรูปด้วย)

หมวดหมู่:พอลิโทป
หมวดหมู่:เรขาคณิตหลายมิติ
หมวดหมู่:ทอพอโลยี
ฮึงหลีเต็ง

**ฮึ** หรือ"ฮึงหลีเต็ง"หรืออาหกของเตียบ่อกี้ ตัวละครในวรรณกรรมดาบมังกรหยก ฮึ เป๋นจ๋าวเหนือ อยู่ใต้แคว้นพุกาม แขวงต้าลือปอ ตำบลลองสอง อยู่ตั่วปู้เดี๋ยว บ่มีเมีย  มีรักในวัยหนุ่มที่ไม่สมหวังกับกีเฮียวพู้ เนื่องด้วยนางมีใจกับเอี้ยเซียวผู้เป็นทูตซ้ายแห่งนิกายเม้งก่า   ดั่งฟ้าลิขิตลูกสาวคนเดียวของนาง(เอี้ยปุ๊กห่วย)ได้มาทำหน้าที่เยียวยาแผลใจและแผลกายของเขาอีกทั้งยังอยู่ครองรักเคียงข้างเขาสืบไป

หมวดหมู่:ตัวละครในนิยายกำลังภายใน
สิกขมานา

**สิกขมานา**  เป็นคำเรียกผู้ที่ถือศีล 6 ข้อก่อนที่จะบวชเป็นภิกษุณี, สามเณรี ก็เรียก

## การบวชเป็นสิกขมานา
ก่อนที่ผู้หญิงจะบวชเป็นภิกษุณีได้นั้น ต้องบวชเป็น "สิกขมานา" เสียก่อน สิกขมานาต้องถือศีล 6 ข้ออย่างเคร่งครัดเป็นเวลา 6 ปี หากศีลขาดแม้แต่ข้อเดียวจะต้องเริ่มนับเวลาใหม่

การบวชเป็นสิกขมานา จะบวชได้ต้องอายุครบ 18 ปี เพราะว่าคนที่จะบวชเป็นภิกษุณีได้นั้นต้องอายุครบ 20 แต่สำหรับหญิงที่แต่งงานแล้ว พระพุทธองค์อนุญาตให้บวชเป็นสิกขมานาได้ตั้งแต่อายุ 12 เพราะว่าคนที่แต่งงานจะได้เรียนรู้ความยากลำบากของชีวิต รู้จักสุข ทุกข์ เมื่อรู้จักทุกข์ก็จะรู้จักสมุทัย นิโรธ มรรค ได้ จนนำไปสู่การบรรลุในที่สุด

## ปวัตตินี
ก่อนที่ภิกษุณีสงฆ์จะหมดไปจากอินเดียนั้น พระเจ้าอโศกมหาราชทรงส่งพระธรรมทูตออกไป 9 สาย 1 ในนั้นคือ พระมหินทรเถระ ผู้เป็นพระราชโอรสของพระองค์เอง ในสายพระมหินทรเถระนี้ไปศรีลังกา การเผยแพร่ศาสนาพุทธประสบความสำเร็จอย่างดียิ่ง พระนางอนุลา น้องสะใภ้ของกษัตริย์ศรีลังกา ทรงอยากผนวช จึงนิมนต์พระนางสังฆมิตตาเถรี พระธิดาของพระเจ้าอโศก มาเป็นปวัตตินีให้  "ปวัตตินี" คือพระอุปัชฌาย์ที่เป็นผู้หญิง

## การสูญวงศ์ของภิกษุณีฝ่ายเถรวาท
จากศรีลังกา ภิกษุณีสงฆ์ได้ไปสืบสายไว้ในจีน ไต้หวัน และอื่น ๆ อีกมาก จนกระทั่งพุทธศาสนาที่อินเดียและศรีลังกาเสื่อมลงลงไปในช่วงหลัง ทำให้ภิกษุณีฝ่ายเถรวาทซึ่งมีศีล และข้อปฏิบัติที่ยุ่งยากไม่สามารถรักษาวงศ์ของภิกษุณีไว้ได้ จึงทำให้ไม่มีผู้สืบทอดการบวชเป็นภิกษุณีสายเถรวาทในปัจจุบัน

## การพยายามรื้อฟื้นภิกษุณีสายเถรวาทในปัจจุบัน
ในปัจจุบัน มีความเชื่อว่ายังมีภิกษุณีสายเถรวาทเหลืออยู่ และอ้างหลักฐานยืนยันว่าภิกษุณีทางสายมหายาน วัชรยานนั้นสืบสายไปจากภิกษุณีสายเถรวาท โดยถือกันว่าหากภิกษุณีสายเถรวาทสืบสายไปเป็นมหายานได้ (ภิกษุณีจากลังกาไปบวชให้คนจีน) ภิกษุณีมหายานก็สืบสายมาเป็นเถรวาทได้เช่นกัน

ในกรณีนี้เคยมีประเด็นถกเถียงอยู่ช่วงหนึ่งว่าปัจจุบันนี้สามารถบวชภิกษุณีได้หรือไม่ มีข้อสรุปจากทางพระสงฆ์ฝ่ายเถรวาทว่าพระพุทธองค์ทรงอนุญาตให้มีการบวชเป็นภิกษุณีได้ก็ต่อเมื่อบวชต่อสงฆ์ทั้ง 2 ฝ่าย คือต้องบวชทั้งฝ่ายพระภิกษุสงฆ์ และฝ่ายภิกษุณีสงฆ์เป็นการลงญัตติจตุตถกรรมวาจาทั้งสองฝ่าย จึงจะสามารถเป็นภิกษุณีได้ ดังนั้นในเมื่อภิกษุณีสงฆ์เถรวาทได้เสื่อมสิ้นลงไม่มีผู้สืบต่อ จึงทำให้ในปัจจุบันไม่สามารถทำการบวชผู้หญิงเป็นภิกษุณีฝ่ายเถรวาทได้  การที่มีข้ออ้างว่าสายมหายานสืบสายวงศ์ภิกษุณีสงฆ์ไปก็ไม่สามารถอ้างได้ เพราะการสืบสายทางมหายานมีข้อวินัยและการทำสังฆกรรมบวชภิกษุณีที่ไม่ถูกต้องกับพระไตรปิฎกฝ่ายเถรวาท

ปัจจุบันศรีลังกาพยายามฟื้นฟูภิกษุณีสงฆ์ จนมีหลายร้อยรูป ที่เมืองไทยเองก็มีคนบวชเป็นภิกษุณีหลายรูปแล้วเช่นกัน แต่คณะสงฆ์ไทยไม่ยอมรับเป็นภิกษุณีสงฆ์เพราะสาเหตุดังกล่าวมาแล้วข้างต้น

## ดูเพิ่ม

## แหล่งข้อมูลอื่น

* "In depth comparative study of the Sikkhamānā training from all Vinayas"
* Monastic Resources - Training
* "Female Monks In Buddhism" , by Dhammacaro (07/23/2005).
* "Vinaya Pitaka", brief description includes "Order of ordination for men and women...."

หมวดหมู่:บุคคลในศาสนาพุทธ
หมวดหมู่:คำศัพท์ศาสนาพุทธ
อำเภอกะพ้อ

**กะพ้อ** เป็นอำเภอหนึ่งในจังหวัดปัตตานี

## ที่ตั้งและอาณาเขต
อำเภอกะพ้อตั้งอยู่ทางทิศตะวันออกเฉียงใต้ของจังหวัด ห่างจากอำเภอเมืองปัตตานี 68 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอทุ่งยางแดงและอำเภอสายบุรี
* **ทิศตะวันออก** ติดต่อกับอำเภอบาเจาะ (จังหวัดนราธิวาส)
* **ทิศใต้** ติดต่อกับอำเภอรามัน (จังหวัดยะลา)
* **ทิศตะวันตก** ติดต่อกับอำเภอรามัน (จังหวัดยะลา) และอำเภอทุ่งยางแดง

## ประวัติ
คำว่า "กะพ้อ" เป็นชื่อของปาล์มชนิดหนึ่ง อำเภอกะพ้อเดิมเป็นส่วนหนึ่งของอำเภอสายบุรี ประกาศแยกเป็น **กิ่งอำเภอกะพ้อ** ตามประกาศกระทรวงมหาดไทยเมื่อวันที่ 6 มีนาคม พ.ศ. 2525 ต่อมาจึงได้มีพระราชกฤษฎีกายกฐานะเป็น **อำเภอกะพ้อ** ตั้งแต่วันที่ 4 พฤศจิกายน พ.ศ. 2536 เป็นต้นมา

## การแบ่งเขตการปกครอง
### การปกครองส่วนภูมิภาค
การปกครองของอำเภอกะพ้อมี 3 ตำบล 27 หมู่บ้าน ได้แก่

### การปกครองส่วนท้องถิ่น
ท้องที่อำเภอกะพ้อประกอบด้วยองค์กรปกครองส่วนท้องถิ่น 3 แห่ง ได้แก่
* **องค์การบริหารส่วนตำบลกะรุบี** ครอบคลุมพื้นที่ตำบลกะรุบีทั้งตำบล
* **องค์การบริหารส่วนตำบลตะโละดือรามัน** ครอบคลุมพื้นที่ตำบลตะโละดือรามันทั้งตำบล
* **องค์การบริหารส่วนตำบลปล่องหอย** ครอบคลุมพื้นที่ตำบลปล่องหอยทั้งตำบล

## ประชากร
* **เชื้อชาติ** ส่วนใหญ่เป็นชาวไทยเชื้อสายมลายูและชาวไทย
* **ศาสนา** มีผู้นับถือศาสนาอิสลามร้อยละ 75 และนับถือศาสนาพุทธร้อยละ 25 (มีเฉพาะหมู่ที่ 2 ตำบลกะรุบี) 
* **อาชีพ** เป็นชาวสวนยางพาราเป็นส่วนมาก นอกนั้นทำสวนผลไม้ และทำนา

## แหล่งข้อมูลอื่น

กะพ้อ
อำเภอปะนาเระ

**ปะนาเระ** (มลายูปัตตานี: ڤتاناري / ปะตานาเระ) เป็นอำเภอในจังหวัดปัตตานี ประชากรแต่งกายตามแบบของประชากรมลายู มีประเพณี วัฒนธรรมตามแบบอิสลาม พูดภาษามลายูและภาษาไทยถิ่นใต้เจ๊ะเห (ตากใบ)

## ที่ตั้งและอาณาเขต
อำเภอปะนาเระ มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอ่าวไทย
* **ทิศตะวันออก** ติดต่อกับอ่าวไทย
* **ทิศใต้** ติดต่อกับอำเภอสายบุรีและอำเภอมายอ
* **ทิศตะวันตก** ติดต่อกับอำเภอยะหริ่ง

## ที่มาของชื่อ
"ปะนาเระ" เป็นภาษามลายูปัตตานีซึ่งมีที่มาจากคำว่า "ปาตา" แปลว่า หาด และคำว่า "ตาเระ" แปลว่าอวนลากปลา เมื่อนำมารวมกันเป็น **ปาตาตาเระ** จึงหมายถึงหาดที่ตากอวน ซึ่งเป็นสัญลักษณ์ที่สำคัญของชาวประมงทางภาคใต้ ต่อมาคำว่าปาตาตาเระเมื่อใช้นาน ๆ ก็กร่อนเป็น **ปะนาเระ** และเป็นอำเภอหนึ่งในจังหวัดปัตตานี 

## การแบ่งเขตการปกครอง
### การปกครองส่วนภูมิภาค
การปกครองของอำเภอปะนาเระมี 10 ตำบล 55 หมู่บ้าน ได้แก่

### การปกครองส่วนท้องถิ่น
ท้องที่อำเภอปะนาเระประกอบด้วยองค์กรปกครองส่วนท้องถิ่น 10 แห่ง ได้แก่
* **[[ตำบลปะนาเระ|เทศบาลตำบลปะนาเระ]]** ครอบคลุมพื้นที่ตำบลปะนาเระทั้งตำบล (เขตสุขาภิบาลปะนาเระเดิม)
* **เทศบาลตำบลพ่อมิ่ง** ครอบคลุมพื้นที่ตำบลพ่อมิ่งทั้งตำบล
* **องค์การบริหารส่วนตำบลท่าข้าม** ครอบคลุมพื้นที่ตำบลท่าข้ามทั้งตำบล
* **องค์การบริหารส่วนตำบลบ้านนอก** ครอบคลุมพื้นที่ตำบลบ้านนอกทั้งตำบล
* **องค์การบริหารส่วนตำบลดอน** ครอบคลุมพื้นที่ตำบลดอนทั้งตำบล
* **[[ตำบลควน|องค์การบริหารส่วนตำบลควน]]** ครอบคลุมพื้นที่ตำบลควนทั้งตำบล
* **องค์การบริหารส่วนตำบลท่าน้ำ** ครอบคลุมพื้นที่ตำบลท่าน้ำทั้งตำบล
* **องค์การบริหารส่วนตำบลคอกกระบือ** ครอบคลุมพื้นที่ตำบลคอกกระบือทั้งตำบล
* **[[ตำบลบ้านกลาง (อำเภอปะนาเระ)|องค์การบริหารส่วนตำบลบ้านกลาง]]** ครอบคลุมพื้นที่ตำบลบ้านกลางทั้งตำบล
* **องค์การบริหารส่วนตำบลบ้านน้ำบ่อ** ครอบคลุมพื้นที่ตำบลบ้านน้ำบ่อทั้งตำบล

## อ้างอิง


ปะนาเระ
ปางสมาธิ

[thumb|150px|[พระพุทธเทวปฏิมากร วัดพระเชตุพนฯ กรุงเทพ พระพุทธรูปปางสมาธิ (ปางตรัสรู้)]]
**ปางสมาธิ** เป็นพระพุทธรูปลักษณะนั่งสมาธิ นั่งลำพระองค์ตั้งตรงพระบาท (เท้า) ทั้งสองซ้อนกัน โดยพระบาทขวาซ้อนทับอยู่บนพระบาทซ้าย พระหัตถ์ทั้งสองวางซ้อนหงายกันบนพระเพลา (ตัก) โดยวางพระหัตถ์ขวาซ้อนหงายอยู่บนพระหัตถ์ซ้าย (ท่าสมาธิราบ ขาขวาทับขาซ้าย) จัดเป็น "ปฐมปาง" หรือปางที่ให้กำเนิดองค์สมเด็จพระสัมมาสัมพุทธเจ้า ด้วยพระองค์ทรงอยู่ในพระอิริยาบถนี้ในคืนวันตรัสรู้  เรียกได้อีกอย่างว่าปางตรัสรู้ หรือเป็นพระพุทธรูปในอิริยาบถประทับนั่งสมาธิโดยใช้ข้อพระบาททั้งสองข้างขัดกันซึ่งเรียกว่า (ปางขัดสมาธิเพชร)
ความเป็นมาของปางสมาธิหรือปางตรัสรู้

หลังจากที่พระบรมโพธิสัตว์มีชัยชนะเหนือพญามารแล้ว ทรงบำเพ็ญสมาธิต่อไป เมื่อจิตตั้งมั่นบริสุทธิ์ผ่องใสปราศจากอุปกิเลสแล้ว ในปฐมยามทรงบรรลุจตูปปาตญาณ คือสามารถหยั่งรู้การเวียนว่ายตายเกิดของสรรพสัตว์ว่า สัตว์ทั้งหลายเกิดมาแล้วตายไป ประสบสุขและทุกข์ตามกรรมที่ทำไว้ และในปัจฉิมยามพระองค์ทรงบรรลุอาสวักขยญาณ ทรงทำอาสวกิเลสทั้งหลายให้ดับสิ้นไป จนได้บรรลุอนุตสัมมาสัมโพธิญาณ ตรัสรู้เป็นพระสัมมาสัมพุทธเจ้า ในเวลารุ่งอรุโณทัย ตรงกับวันเพ็ญเดือน 6 หรือขึ้น 15 ค่ำ เดือน 6 (วันวิสาขบูชา) สถานที่ตรัสรู้ของพระสัมมาสัมพุทธเจ้า ปัจจุบันอยู่ในตำบลพุทธคยา ประเทศอินเดีย

## ประวัติ
**เป็นท่านั่งสมาธิ**หลังจากพระพุทธเจ้าทรงกำจัดพระยามาร และเสนามารให้ปราชัยไปแล้ว ด้วยพระบารมีตั้งแต่เวลาเย็นก่อนพระอาทิตย์ตก (ปางมารวิชัย) ทรงเจริญสมาธิภาวนาด้วยท่านั่งสมาธินี้จนทำจิตให้ปราศจากอุปกิเลส บรรลุปฐมฌาน ทุติยฌาน ตติยฌาน และจตุถฌาน ซึ่งเป็นส่วนของรูปสมาบัติ ที่เรียกว่า "เข้าฌานสมาบัติ"   จากนั้นก็ใช้ฌานสมาธิที่แน่วแน่นั้น เจริญปัญญา หรือองค์วิปัสสนา จนได้บรรลุ "ญาณ" (คือ ความรู้แจ้ง) ที่เรียกว่า "อภิญญาญาณ" (ความรู้แจ้งอันประเสริฐสุด) ทั้งสามประการคือ ทรงบรรลุญาณที่หนึ่ง ในตอนปฐมยาม (ประมาณ 3 ทุ่ม)   ญาณนี้เรียกว่า "บุพเพนิวาสานุสติญาณ" หมายถึง ความรู้แจ้งถึงอดีตชาติหนหลังทั้งของตนและของคนอื่น     พอถึงมัชฌิมยาม (ประมาณเที่ยงคืน)  ก็ได้บรรลุญาณที่สอง ที่เรียกว่า "จุตูปปาตญาณ"  หมายถึง ความรู้แจ้งถึงความจุติ  คือ ดับและเกิดของสัตว์โลก  ตลอดจนถึงความต่างกันที่เรียกว่า "กรรม"   พอถึงปัจฉิมยาม (หลังเที่ยงคืนล่วงแล้ว) ทรงบรรลุญาณที่สาม คือ "อาสวักขยญาณ" หมายถึง ความรู้แจ้งถึงความสิ้นไปของกิเลส และอริยสัจสี่ คือความทุกข์ (ทุกข์) เหตุเกิดของความทุกข์ (สมุทัย) ความดับทุกข์ (นิโรธ) วิธีดับทุกข์ (มรรค) และกำจัดอวิชชาไปจนสิ้นจากกมลสันดาน

## ความเชื่อและคตินิยม
# เป็นพระพุทธรูปประจำวันเกิดของคนเกิดวันพฤหัสบดี
# พระคาถาบูชา สวด 19 จบ

## อ้างอิง

* สมเด็จพระเจ้าบรมวงศ์เธอ กรมพระยาดำรงราชานุภาพ. **[[ตำนานพุทธเจดีย์]]**. ธนบุรี  :  ศิลปาบรรณาคาร โรงพิมพ์รุ่งวัฒนา,  2513.
* เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)
* สกุลศิลปพระพุทธรูปในประเทศไทย อาจารย์จิตร บัวบุศย์
* ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

หมวดหมู่:ปางพระพุทธรูป
หมวดหมู่:การพรรณนาทางวัฒนธรรมของพระโคตมพุทธเจ้า
เอร์เนสโต ฟอร์ด

**เอร์เนสโต ฟอร์ด** นักมวยสากลชาวปานามา เกิดเมื่อ 6 พฤศจิกายน พ.ศ. 2508 สถิติการชก 27 ครั้ง ชนะ 24 (น็อก 15) แพ้ 3 
## เกียรติประวัติ
* แชมป์ WBA Fedelatin รุ่นซูเปอร์ฟลายเวต (2531)
** ชิง, 17 กันยายน 2531 ชนะน็อก อัลเฟรโด ลูโก ยก 3 ที่ปานามา
* แชมป์ปานามารุ่นซูเปอร์ฟลายเวต (2533)
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์แบนตัมเวต WBA 9 ธันวาคม 2533 แพ้ทีเคโอ​ เขาทราย แกแล็คซี่ ยก  6 ที่เพชรบูรณ์
** ชิงแชมป์โลกรุ่นซูเปอร์ฟลายเวต WBC 20 กรกฎาคม 2534 แพ้น็อก มุน ซ็อง-กิล ยก  5 ที่เกาหลีใต้

## อ้างอิง

*  สถิติการชก boxrec.com

หมวดหมู่:นักมวยสากลชาวปานามา
ถนนเสรีไทย

**ถนนเสรีไทย** () เริ่มตั้งแต่เขตบางกะปิ ผ่านเขตบึงกุ่ม เขตคันนายาว ไปสิ้นสุดที่เขตมีนบุรี ในกรุงเทพมหานคร เดิมอยู่ในความดูแลของแขวงการทางกรุงเทพ กรมทางหลวง และได้รับการกำหนดเป็น **ทางหลวงแผ่นดินหมายเลข 3278** ปัจจุบันอยู่ในความดูแลของกรุงเทพมหานคร

ถนนสายนี้มีความยาวประมาณ 9 กิโลเมตร มีจุดเริ่มต้นที่แยกบางกะปิ ปลายถนนลาดพร้าวในเขตบางกะปิ ซึ่งเป็นจุดตัดกับถนนนวมินทร์และถนนพ่วงศิริ โดยมีทิศทางมุ่งไปทางทิศตะวันออกเฉียงเหนือ ตัดกับถนนศรีบูรพาที่แยกนิด้า ผ่านเขตบึงกุ่ม ตัดกับถนนกาญจนาภิเษก (ด้านตะวันออก) ถนนสวนสยาม และตัดกับถนนมีนพัฒนาที่แยกบางชัน ไปสิ้นสุดที่แยกเมืองมีน ซึ่งเป็นจุดตัดกับถนนรามอินทรา ถนนสุวินทวงศ์ และถนนสีหบุรานุกิจในเขตมีนบุรี โดยมีทางต่อเนื่องคือ ถนนสุวินทวงศ์

## ประวัติ
ถนนเสรีไทยเดิมชื่อว่า **ถนนสุขาภิบาล 2** และ **ถนนบึงกุ่ม** ต่อมากรุงเทพมหานครได้เปลี่ยนชื่อใหม่ เพื่อเป็นการสดุดีเกียรติคุณของขบวนการเสรีไทย ในวาระครบรอบ 50 ปี วันสันติภาพไทย และการสิ้นสุดสงครามโลกครั้งที่ 2 ในปี พ.ศ. 2538

## สถานที่สำคัญ
สถานที่สำคัญบนถนนสายนี้ ได้แก่
* การเคหะแห่งชาติ
* เคหะชุมชนคลองจั่น
* โรงเรียนบางกะปิ
* สถาบันบัณฑิตพัฒนบริหารศาสตร์ (นิด้า)
* สวนเสรีไทย (สวนน้ำบึงกุ่มเดิม) ซึ่งภายในมีพิพิธภัณฑ์เสรีไทย ณ อาคารเสรีไทยอนุสรณ์
* สวนสยาม
* ตลาดน้ำขวัญเรียม
* วัดบำเพ็ญเหนือ
* นิคมอุตสาหกรรมบางชัน
* เคหะชุมชนบางชัน
* โรงพยาบาลเสรีรักษ์

## รายชื่อทางแยก

หมวดหมู่:ถนนในกรุงเทพมหานคร
หมวดหมู่:ถนนในเขตบางกะปิ
หมวดหมู่:ถนนในเขตบึงกุ่ม
หมวดหมู่:ถนนในเขตคันนายาว
หมวดหมู่:ถนนในเขตมีนบุรี
หมวดหมู่:ขบวนการเสรีไทย
ชุงอิจิ นากาจิมะ

**ชุงอิจิ นากาจิมะ** () นักมวยสากลชาวญี่ปุ่น เกิดเมื่อ 3 กุมภาพันธ์  พ.ศ. 2504 ที่จังหวัดอิบารากิ ประเทศญี่ปุ่น สถิติการชก 30 ครั้ง ชนะ 23 (น็อค 13) แพ้ 7  

## เกียรติประวัติ
* แชมป์ญี่ปุ่นรุ่น(2528, 2531 – 2533)
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นจูเนียร์แบนตัมเวท 29 สิงหาคม 2530 แพ้คะแนน ช็อน บย็อง-กวัน ที่ เกาหลีใต้
** ชิงแชมป์โลกรุ่นจูเนียร์แบนตัมเวท WBA  30 มิถุนายน 2533  แพ้ทีเคโอ​ เขาทราย แกแล็คซี่ ยก  8 ที่  ที่ เชียงใหม่

## อ้างอิง

* สถิติการชก boxrec.com 

หมวดหมู่:นักมวยสากลชาวญี่ปุ่น
หมวดหมู่:บุคคลจากฮิตาจิ
พันธุ์ทิพย์

**พันธุ์ทิพย์** อาจหมายถึง 

; บุคคล
* พันธุ์ทิพย์ กาญจนะจิตรา สายสุนทร – นักนิติศาสตร์ชาวไทย
* พันธ์ทิพย์ แก้วสุริยะ – นักมวยสากลชาวไทยผู้ท้าชิงแชมป์โลกกับชาติชาย เชี่ยวน้อย
* หม่อมราชวงศ์พันธุ์ทิพย์ บริพัตร – ชายาในพระเจ้าวรวงศ์เธอ พระองค์เจ้าจุมภฏพงษ์บริพัตร กรมหมื่นนครสวรรค์ศักดิพินิต และนางสนองพระโอษฐ์ในสมเด็จพระนางเจ้ารำไพพรรณี พระบรมราชินี
* พันธุ์ทิพย์ วิภาตะพันธุ์ – ชื่อนางเอกละครวิทยุคณะนีลิกานนท์

; สถานที่
* พันธุ์ทิพย์พลาซ่า – ศูนย์รวมสินค้าไอทีและซอฟต์แวร์ บนถนนเพชรบุรี เขตราชเทวี กรุงเทพมหานคร (ปัจจุบันเปลี่ยนชื่อเป็นศูนย์การค้า ฟีนิกซ์) มีสาขาอีก 3 แห่ง คือ บางกะปิ, งามวงศ์วาน และเชียงใหม่

; พืช
* ชมพูพันธุ์ทิพย์ หรือตาเบบูย่าพันธุ์ดอกสีชมพู () – ดอกไม้ซึ่งหม่อมราชวงศ์พันทิพย์ บริพัตร นำเข้าจากอเมริกาใต้มาปลูกในประเทศไทยเมื่อ พ.ศ. 2500

; อื่น ๆ
* พันทิป – เว็บไซต์ไทย